CELEX: 32020R1092
Language: bg
Date: 2020-07-24 00:00:00
Title: Регламент за изпълнение (ЕС) 2020/1092 на Комисията от 24 юли 2020 година за изменение на Регламент за изпълнение (ЕС) № 1263/2011 по отношение на разрешаване на употребата на Lactococcus lactis (NCIMB 30160) като фуражна добавка за всички видове животни (текст от значение за ЕИП)

27.7.2020   
               
               
                  BG
               
               
                  Официален вестник на Европейския съюз
               
               
                  L 241/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1092 НА КОМИСИЯТА
         от 24 юли 2020 година
         за изменение на Регламент за изпълнение (ЕС) № 1263/2011 по отношение на разрешаване на употребата на Lactococcus lactis (NCIMB 30160) като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето или изменянето на такова разрешение.
                  
               
                     (2)
                  
                  
                     Употребата на Lactococcus lactis NCIMB 30160 като фуражна добавка беше разрешена за всички видове животни с Регламент за изпълнение (ЕС) № 1263/2011 на Комисията (2).
                  
               
                     (3)
                  
                  
                     В съответствие с член 13, параграф 1 от Регламент (ЕО) № 1831/2003 Комисията поиска от Европейския орган за безопасност на храните („Органа“) да изготви становище относно това дали разрешаването на употребата на Lactococcus lactis (NCIMB 30160) като фуражна добавка ще продължи да изпълнява условията по член 5 от Регламент (ЕО) № 1831/2003, като се вземе предвид изменението на условията на посоченото разрешаване. Изменението се отнася до формулировката на добавката и представлява включване на полиетиленгликол (PEG 4000) в списъка на криозащитните вещества, които могат да се използват в производството на добавката. Искането беше придружено от съответните данни, подкрепящи искането за промяна.
                  
               
                     (4)
                  
                  
                     В становищата си от 6 март 2018 г. (3) и 7 октомври 2019 г. (4) Органът заключи, че при предложените условия на употреба препаратите от PEG 4000 като помощно вещество във формулировки с Lactococcus lactis (NCIMB 30160) не изменят предходните заключения, че добавката не се отразява неблагоприятно върху здравето на животните и на човека, нито върху околната среда и че е ефикасна като добавка за силаж. Поради това не се очакват опасения във връзка с безопасността при употребата на PEG 4000 като криозащитно вещество в добавката Lactococcus lactis NCIMB 30160 до максимална концентрация 0,025 mg PEG 4000/kg силаж. Органът не счита, че са необходими специални изисквания за мониторинг след пускането на пазара.
                  
               
                     (5)
                  
                  
                     При оценката на предложеното изменение в разрешението беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени.
                  
               
                     (6)
                  
                  
                     Поради това Регламент за изпълнение (ЕС) № 1263/2011 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 1263/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) № 1263/2011 на Комисията от 5 декември 2011 г. за разрешаване на Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) и Pediococcus pentosaceus (DSM 12834) като фуражни добавки за всички животински видове (ОВ L 322, 6.12.2011 г., стр. 3).
         
            (3)  EFSA Journal (Бюлетин на ЕОБХ), 2018; 16 (3): 5218.
         
            (4)  EFSA Journal (Бюлетин на ЕОБХ), 2019; 17 (11): 5890.
      
      
         
            ПРИЛОЖЕНИЕ
            В приложението към Регламент за изпълнение (ЕС) № 1263/2011 вписването относно добавката с идентификационен номер 1k2082 се заменя със следното:
            
               
                           Идентификационен номер на добавката
                        
                        
                           Добавка
                        
                        
                           Състав, химична формула, описание, метод за анализ
                        
                        
                           Вид или категория на животните
                        
                        
                           Максимална възраст
                        
                        
                           Минимално съдържание
                        
                        
                           Максимално съдържание
                        
                        
                           Други разпоредби
                        
                        
                           Срок на валидност на разрешението
                        
                     
                           CFU добавка/kg пресен материал
                        
                     
                           
                              Категория: „технологични добавки“.Функционална група: „добавки за силаж“
                           
                        
                     
                           „1k2082
                        
                        
                           
                              Lactococcus lactis
                           
                           (NCIMB 30160)
                        
                        
                           
                              Състав на добавката:
                           
                           Препарат от Lactococcus lactis (NCIMB 30160) с минимално съдържание на добавката 4 × 1011 CFU/g
                           Едно от следните криозащитни вещества: аскорбинова киселина, лактоза, манитол, мононатриев глутамат, натриев цитрат, суроватка на прах или полиетиленгликол (PEG 4000)
                           
                              Характеристика на активното вещество:
                           
                           
                              Lactococcus lactis (NCIMB 30160)
                           Метод за анализ  (1)
                           
                           Преброяване: метод на разлятата среда чрез използване на MRS агар (ISO 15214)
                           Идентификация: пулсова гел електрофореза (PFGE).
                        
                        
                           Всички видове животни
                        
                        
                           -
                        
                        
                           -
                        
                        
                           -
                        
                        
                           
                                       1.
                                    
                                    
                                       В упътването за употреба на добавката и премиксите се посочват условията на съхранение.
                                    
                                 
                                       2.
                                    
                                    
                                       Минимално съдържание на добавката, когато не се използва в комбинация с други микроорганизми като добавки за силаж: 1 × 108 CFU/kg пресен материал.
                                    
                                 
                                       3.
                                    
                                    
                                       Когато се употребява като криозащитно вещество, полиетиленгликолът (PEG 4000) се използва в максимална концентрация 0,025 mg/kg силаж.
                                    
                                 
                                       4.
                                    
                                    
                                       Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите, за да се предотвратят потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.
                                    
                                 
                        
                           16.8.2030
                        
                     
            
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports“